|  |  |
| --- | --- |
| DAADNemecká akademická výmenná služba | MŠVVaŠ SR SAV Ministerstvo školstva, Slovenská**vedy, výskumu a športu akadémia vied**Slovenskej republiky  |

# V Y P Í S A N I E P R O G R A M U

**VÝMENY OSÔB PRACUJÚCICH NA SPOLOČNÝCH PROJEKTOCH MEDZI SLOVENSKOU REPUBLIKOU A NEMECKOU SPOLKOVOU REPUBLIKOU NA ROKY**

**2023 - 2024**

Termín pre podanie žiadosti: 30.06. 2022

Časové obdobie na plánovanie návštev: 01.01. 2023 - 11.12.2024

**I. Všeobecné informácie**

V roku 2001 sa Nemecká akademická výmenná služba (Deutscher Akademischer Austauschdienst - DAAD), Ministerstvo školstva, vedy, výskumu a športu Slovenskej republiky (MŠVVaŠ SR) a Slovenská akadémia vied (SAV) dohodli na spoločnom programe, zameranom na zintenzívnenie vedeckej spolupráce. Cieľom je podpora spolupráce medzi nemeckými a slovenskými **výskumnými** **skupinami** prostredníctvom **Programu výmeny osôb, pracujúcich na spoločných projektoch (Programm des projektbezogenen Personenaustauschs - PPP).**

V rámci výskumnej spolupráce sa pritom kladie **zvýšený dôraz** na **ďalšie vzdelávaniea špecializáciu mladej vedeckej generácie (**diplomantov, doktorandov a postdoktorandov). Program je otvorený pre všetky špecializácie a smery**.**

Ponuka je určená **vysokoškolským učiteľom a vedcom na nemeckých a slovenských vysokých školách a mimouniverzitných výskumných pracoviskách ( v Slovenskej akadémii vied iba vo výskumných pracoviskách SAV)**.

Žiadateľom je osoba zodpovedná za projekt.

Na nemeckej strane je to vysokoškolský učiteľ, resp. vedúci vedecký pracovník mimouniverzitného výskumného pracoviska, ktorý je v trvalom pracovnom pomere. Pokiaľ je jeho pracovný pomer na dobu určitú, jeho pracovná zmluva musí trvať najmenej o jeden rok dlhšie ako doba poskytovania podpory.

Na slovenskej strane je žiadateľom vedecko-pedagogický pracovník alebo vedúci výskumný pracovník vysokej školy alebo výskumného pracoviska SAV v plnom pracovnom pomere.

Prostriedky na realizáciu programu dostane DAAD z rozpočtu Spolkového ministra pre vzdelávanie a výskum (Bundesminister für Bildung und Forschung - BMBF). Na slovenskej strane bude program financovať MŠVVaŠ SR a SAV.

**Predpokladom pre podanie žiadosti** je konkrétny vedecký projekt (resp. zámer), na ktorom spoločne pracujú vedci z oboch krajín. V žiadosti treba podrobne predstaviť vedecký cieľ projektu v rámci nemecko-slovenskej spolupráce (okruh, aktuálnosť, dosiahnuteľné čiastkové ciele a predpokladané výsledky – podrobné požiadavky sú opísané vo Formulári žiadosti SAV-DAAD).

**Hradiť možno** výlučne pobytové náklady súvisiace s  výmenou zúčastnených vedcov, postgraduálnych študentov.

**Základné financovanie projektu** (osobné a vecné náklady na oboch stranách) musí byť zabezpečené z iných prostriedkov. Vedľajšie náklady, súvisiace s riešením projektu (náklady na materiál, atď.) nemôžu byť hradené.

**Celkové trvanie podpory** nemecko-slovenského projektu je najviac **dva roky.**

V rámci tohto programu budú financované **pobytové náklady spolupráce** slovenských a nemeckých vedcov, pričom nemecká strana uhradí cestovné náklady nemeckých účastníkov na Slovensko a späť a pobytové náklady slovenských účastníkov v Nemecku, slovenská strana pobytové náklady nemeckých účastníkov v Slovenskej republike. Prijímajúca strana hradí cestovné náklady na svojom území, ktoré by eventuálne mohli vzniknúť pri realizácii projektu.

Maximálna výška podpory: na slovenskej strane odporúčame neprekročiť pri plánovaní ciest nemeckých partnerov 5000 eur na jeden projekt na rok – pri rešpektovaní aktuálnej smernice o cestovných náhradách a výdavkoch.

**Do rámca tohto programu nepatria:**

|  |  |
| --- | --- |
| - | už existujúce, z iného zdroja financované projekty nemecko-slovenskej spolupráce s tou istou témou v oblasti výskumu a technológie, ktoré obsahujú aj výmenu osôb, a v rámci ktorých sa podporujú tie isté osoby, |
| - | výlučne vzdelávacie projekty, |
| - | výlučne seminárne podujatia, |
| - | konferencie. |

**II. Termín a postup pri podaní žiadosti**

Termín pre podanie žiadosti je online verzia aj poštová verzia **do 30. 6. 2022.** (rozhodujúci je dátum na poštovej pečiatke). **Nedodržanie** tohto termínu má za následok formálne odmietnutie žiadosti.

V žiadosti musí byť opísaný **spoločný** projekt, ciele a očakávané výsledky.

Kto podáva žiadosť?

Na nemeckej strane je to vysokoškolský učiteľ, resp. vedúci vedecký pracovník mimouniverzitného výskumného pracoviska, ktorý je v trvalom pracovnom pomere. Pokiaľ je jeho pracovný pomer na dobu určitú, jeho pracovná zmluva musí trvať najmenej o jeden rok dlhšie ako doba poskytovania podpory.

Na slovenskej strane je žiadateľom vedecko-pedagogický pracovník alebo vedúci výskumný pracovník vysokej školy alebo výskumného pracoviska SAV v plnom pracovnom pomere.

***Nemeckí žiadatelia zasielajú žiadosti elektronicky na on-line tlačive podľa pokynov DAAD.***

DAAD

Referat 323 (Mittelosteuropa)

Thobias Hill

Kennedyallee 50

53175 Bonn

Telefón: 0228/882-490

Fax: 0228/882-9-493

E-Mail:hill@daad.de

Internet: http://www.daad.de/ppp

Slovenskí žiadatelia z vedeckých pracovísk SAV podávajú žiadosť elektronicky na stránke SAV cez intranetové konto.

POZOR!!!!

Na podanie návrhu projektu je potrebné si najprv stiahnuť z výzvy prílohu – **Formulár žiadosti SAV-DAAD**, vyplniť celý formulár (po dohode s partnerskou inštitúciou), uložiť si ho v počítači vo formáte pdf. Následne je potrebné sa prihlásiť sa do intranetu SAV, vybrať si SAV-DAAD mobilitnú výzvu a vyplniť online stručnú prihlášku, ku ktorej nahráte prílohu pdf. – **Formulár žiadosti SAV-DAAD**. Po zadaní a odoslaní bude návrh projektu postúpený riaditeľovi/riaditeľke vášho ústavu SAV na schválenie. Návrhu projektu schválený riaditeľom/riaditeľkou bude automaticky postúpený Odboru medzinárodnej spolupráce Úradu SAV. Všetky návrhy projektov musia byť schválené/odoslané riaditeľmi/riaditeľkami ústavov SAV najneskôr **do 30. júna 2022.**

Úrad SAV

Odbor medzinárodnej spolupráce

PhDr. Ľudmila Dolná, PhD.

Štefánikova 49, 814 38 Bratislava

Tel.(00421-2)-57510179

e-mail: dolna@up.upsav.sk

Internet: www.sav.sk

***Slovenskí žiadatelia z vysokých škôl zasielajú žiadosti na***

Ministerstvo školstva, vedy, výskumu a športu Slovenskej republiky

Sekcia medzinárodnej spolupráce a európskych záležitostí

Eduard Toman

Stromová 1

813 30 Bratislava

Telefón: +421 259374 608

e-mail: sms@minedu.sk

**III. Výber a schvaľovanie**

Po predbežnom výbere, ktorý si organizačne zabezpečí každá zo zmluvných strán, uskutoční nemecko-slovenská komisia najneskôr do polovice decembra 2022 konečný výber.

Schválenie prostriedkov na projekt uskutoční na nemeckej strane DAAD formou Zmluvy o poskytnutí finančných prostriedkov, ktorú DAAD uzatvorí s nemeckou vysokou školou, resp. s mimouniverzitným výskumným pracoviskom. Za použitie finančných prostriedkov zodpovedá vysoká škola, resp. mimouniverzitné výskumné pracovisko.

Na slovenskej strane MŠVVaŠ SR finančne podporuje vysokoškolské projekty, **SAV podporuje projekty výskumných pracovísk SAV**.

MŠVVaŠ SR a SAV v  zmysle vnútroštátnych predpisov zodpovedajú za použitie finančných prostriedkov. Žiadateľ je povinný do 15. 01. 2023 zaslať na vyššie uvedenú adresu správu o výsledkoch projektu.

**IV. Výberové kritériá**

Pri výbere projektov, ktoré budú podporované, sa bude klásť zvláštny dôraz na nasledovné kritériá: kvalita projektu, kvalifikácia osôb podieľajúcich sa na projekte, očakávané vedecké efekty spolupráce, **aktívna participácia mladej generácie vedcov (diplomantov, doktorandov), kvalitná formulácia cieľov a očakávaných výsledkov, ktoré majú byť v súlade s celkovým nastavením projektu SAV-DAAD (predstavené vo Formulári žiadosti SAV-DAAD).**

**V. Výška podpory**

Výška podpory sa stanoví v súlade s platnými predpismi v oboch krajinách. Stanoví sa s patričným prihliadnutím na príslušné miestne pomery a s možnosťou pružne meniť sadzbu v takej výške, aby sa v primeranej miere mohli uskutočňovať pobyty hosťujúcich vedcov.

Pre nemeckých účastníkov projektu stanovila DAAD paušálne náhrady cestovných nákladov a pre slovenských účastníkov stanovila maximálne sadzby na pokrytie pobytových nákladov.

**Podpora zo strany vysokej školy a financovanie z iných finančných zdrojov musia byť spomenuté už v žiadosti a neskôr vykázané vo finančnej správe.**

**Otázky úrazového a zdravotného poistenia sa doriešia medzi partnermi v danom projekte.**

**Dôrazne sa odporúča, aby účastníci projektu uzatvorili vo svojej domovskej krajine cestovné poistenie pre prípad choroby a úrazu ešte pred vycestovaním.**

**Podpora pre nemeckých účastníkov**

**Pobytové náklady:**

Slovenská akadémia vied zabezpečuje prijatia nemeckých účastníkov projektov podľa nasledujúcich sadzieb stravného (v €). Ústavy SAV zaplatia nemeckým hosťom stravné a ubytovanie a následne majú právo na refundáciu nákladov po vystavení faktúry Úradu SAV. **Pozorne sledujte webovú stránku, výška stravného by sa mala v máji 2022 meniť, rovnako aj príspevok na ubytovanie. Úst**

|  |  |  |
| --- | --- | --- |
|  | **Denná sadzba stravného pri krátkodobých pobytoch v €** |  **Mesačne v €** |
| **stravné** |  **34,80 eur** **do 22 dní** |  **719,40** **najviac 1 mesiac** |
| **ubytovanie**  |  **45,00 eur** |  **765,60** |

**Dôležité : Pobyty nemeckých účastníkov projektov na pôde SAV musia byť zrealizované**

**najneskôr do 11. decembra bežného roka (z dôvodu finančného zabezpečenia).**

**Podpora pre slovenských účastníkov:**

Pre **pobytové náklady** slovenských účastníkov v Nemecku platia nasledovné sadzby:

|  |  |  |
| --- | --- | --- |
|  | **Denná sadzba – krátkodobé pobyty, max.****€** | **Mesačne max.****€** |
| **Kategória 1: promovaní vedci a**  **vysokoškolskí učitelia**  | 96,--/deň **do 22 dní** | 2.150.- **23 dní mesačný paušál** |
| **Kategória 2: diplomanti a doktorandi** | 54,--/deň **do 22 dní** |  1.200.-**23 dní mesačný paušál**  |

**SAV neprepláca slovenským vedeckým pracovníkom cestu. Tá musí byť hradená z iných zdrojov.**

Slovenskí hostia by mali byť dôrazne upozornení na **nevyhnutnosť dostatočného poistenia.** Taktiež nemeckí účastníci musia byť dostatočne poistení pre pobyt na Slovensku.

**Podpora zo strany inštitúcie SAV** a financovanie z iných finančných zdrojov musia byť spomenuté už v žiadosti a neskôr vykázané vo finančnej správe. Pri určovaní výšky finančnej podpory sa bude pozitívne hodnotiť ako aktívny prínos podpora zo strany vysokej školy alebo z iného tretieho zdroja.

Pri závažných zmenách finančných a právnych podmienok si DAAD ponecháva právo pozmeniť horeuvedené sadzby a / alebo podporované položky.

**Žiadosť o predĺženie:** nie je možné podať žiadosť o predĺženie projektu. Ak chce tím v spolupráci pokračovať, je potrebné podať po dvoch rokoch nový projekt.

**Žiadosť musí obsahovať:**

 **- Formulár stručnej žiadosti – vyplniť elektronicky cez intranet**

* **Stiahnuť z webovej stránky https://oms.sav.sk/en/ vo worde prílohu Formulár žiadosti SAV – DAAD a vyplniť ho (môže mať max. 30 strán). Súbor následne uložte do vášho počítača v pdf. a nahrajte k vyplnenej stručnej žiadosti ako prílohu.**
* Presne vymedzené projektové ciele (objectives) projektu – musia priamo nadväzovať na stanovené ciele programu (nájdete vo Formulári žiadosti SAV-DAAD)
* Presne vymedzené výsledky(results, outcomes) projektu - musia priamo nadväzovať na stanovené ciele programu (nájdete vo Formulári žiadosti SAV-DAAD)
* Plán ciest slovenských riešiteľov oddelene pre každý rok trvania projektu, vrátane výpočtu pobytových nákladov (nachádza sa v prílohe Formulár žiadosti SAV-DAAD)
* Plán ciest nemeckých riešiteľov oddelene pre každý rok trvania projektu, vrátane výpočtu pobytových nákladov s použitím denných sadzieb uvedených vo vypísaní (nachádza sa v prílohe Formulár žiadosti SAV-DAAD)
* Životopisy zodpovedných riešiteľov projektu za slovenskú a nemeckú stranu

(nachádza sa v prílohe Formulár žiadosti SAV-DAAD)

* Životopisy ostatných členov tímu (nachádza sa v prílohe Formulár žiadosti SAV-DAAD)
* Zoznam podstatných publikácií za posledných 5 rokov zodpovedných riešiteľov projektu, ktoré súvisia s témou návrhu projektu (nachádza sa v prílohe Formulár žiadosti SAV-DAAD)
* Dátum a podpis zodpovedných vedúcich riešiteľov za slovenskú aj nemeckú stranu (nachádza sa v prílohe Formulár žiadosti SAV-DAAD)

**Slovenskí žiadatelia zo SAV podávajú žiadosť elektronicky prostredníctvom intranetového účtu (viac v samostatnej prílohe o elektronickom podávaní projektov).**

**Pre viac informácií:**

**PhDr. Ľudmila Dolná, PhD.**

**Tel: 02/57510 179**

**dolna@up.upsav.sk**